सिलेबस तय करने वाली कमेटी की सिफारिश; मुगल इतिहास, गुजरात दंगों का चैप्टर वापस आएगा
NCERT (Mughal History And Gujarat Riots) Syllabus Dispute - केरल के स्कूलों में NCERT से हटाए गए सिलेबस को पढ़ाने की सिफारिश की जा रही है। सीएम पिनराई विजयन पहले ही इसका समर्थन कर चुके हैं। वह किताबों से हटाए गए मुगल इतिहास और गुजरात दंगों को वापस सिलेबल में शामिल करवाना चाहते हैं।
केरल के स्कूलों में नेशनल काउंसिल ऑफ एजुकेशनल रिसर्च एंड ट्रेनिंग (NCERT) से हटाए गए सिलेबस को पढ़ाने की सिफारिश की जा रही है। मुख्यमंत्री पिनराई विजयन पहले ही इसका समर्थन कर चुके हैं। वे किताबों से हटाए गए मुगल इतिहास और गुजरात दंगों को वापस सिलेबल में शामिल करवाना चाहते हैं।
दरअसल, NCERT ने स्कूली पाठ्य पुस्तकों से मुगल इतिहास, गुजरात दंगों और डार्विन थ्योरी को बाहर कर दिया था। इसे लेकर ही सिलेबस तय करने वाली कमेटी ने मंगलवार को एक बैठक की। इसमें राज्य सरकार को NCERT की तरफ से हटाए गए हिस्सों को शामिल करने के सुझाव दिए।
मीटिंग में सप्लिमेंट्री टेक्स्ट बुक तैयार करने की भी बात
राज्य के एजुकेशन मिनिस्टर वी सिवानकुट्‌टी ने कहा कि सिलेबस तय करने वाली कमेटी ने फैसला लिया है कि बच्चों को वह हिस्से भी पढ़ाए जाने जाने चाहिए जो NCERT से हटाए गए हैं। इस बारे में केरल के मुख्यमंत्री और केंद्र को जानकारी दे दी जाएगी। इसके साथ ही NCERT से जरूरी हिस्सों को हटाने के मामले में प्रधानमंत्री और केंद्रीय शिक्षा मंत्री को शिकायत भेजी जाएगी। 
कमेटी ने सरकार के साथ इस मामले पर चर्चा करने और अंतिम फैसला लेने के लिए शिक्षा मंत्री वी शिवनकुट्टी को चुना है। इस मीटिंग में सप्लिमेंट्री टेक्स्ट बुक तैयार करने की भी बात हुई। इस मामले में आखिरी फैसला राज्य सरकार और मुख्यमंत्री पिनाराई विजयन लेंगे।
राज्य सरकार NCERT के सिलेबस कम करने का पहले से ही विरोध करती आ रही है और मुख्यमंत्री विजयन ने कहा था कि राजनीतिक मकसद से पाठ्यपुस्तकों से कुछ चैप्टर्स और घटनाओं को हटाने का फैसला न केवल इतिहास से छेड़छाड़ है बल्कि आपत्तिजनक भी है। 
NCERT ने 12वीं क्लास के सिलेबस से हटाया था मुगल साम्राज्य वाला चैप्टर
NCERT ने इसी साल 12वीं कक्षा के लिए इतिहास, नागरिक शास्त्र और हिन्दी के सिलेबस में कुछ बदलाव किए थे। इतिहास की किताब से मुगल साम्राज्य से जुड़ा चैप्टर हटाया गया था। इसके अलावा हिंदी की बुक से कुछ कविताएं और पैराग्राफ हटाने का निर्णय लिया गया।
अपडेटेड सिलेबस के मुताबिक थीम्स ऑफ इंडियन हिस्ट्री-पार्ट II से मुगल दरबार (16वीं और 17वीं शताब्दी) और शासकों व उनके इतिहास से संबंधित अध्यायों को हटाया गया है। नागरिक शास्त्र की किताब से ‘यूएस हेजेमनी इन वर्ल्ड पॉलिटिक्स’ और ‘द कोल्ड वॉर एरा’ जैसे चैप्टर हटाए गए हैं।
इसके अलावा, स्वतंत्र भारत में राजनीति की किताब से ‘जन आंदोलन का उदय’ और ‘एक दल के प्रभुत्व का दौर’ हटा दिया गया है। इनमें कांग्रेस के प्रभुत्व की प्रकृति, सोशलिस्ट, कम्युनिस्ट पार्टी, कम्युनिस्ट पार्टी ऑफ इंडिया, भारतीय जनसंघ आदि को पढ़ाया जाता है।
ये खबरें भी पढ़ें...
NCERT ने 12वीं के सिलेबस से मुगलों का चैप्टर हटाया:कांग्रेस, कम्युनिस्ट और भारतीय जनसंघ से जुड़े अध्याय भी हटाए, इसी सेशन से लागू
मौजूदा सेशन से होने जा रहे बदलाव केवल 12वीं क्लास तक ही सीमित नहीं है, बल्कि 10वीं और 11वीं क्लास की बुक्स से भी कई चैप्टर हटाए गए हैं। 11वीं की बुक ‘थीम्स इन वर्ल्ड हिस्ट्री’ से ‘सेंट्रल इस्लामिक लैंड्स’, ‘संस्कृतियों का टकराव’ और ‘द इंडस्ट्रियल रेवोल्यूशन’ जैसे चैप्टर हटा दिए गए हैं। इसी तरह 10वीं की बुक लोकतांत्रिक राजनीति-2 से लोकतंत्र और विविधता, लोकप्रिय संघर्ष और आंदोलन, लोकतंत्र की चुनौतियां जैसे चैप्टर हटाए गए हैं। यहां पढ़ें पूरी खबर...
राजस्थान में 30% कम पढ़ेंगे 1 करोड़ से ज्यादा बच्चे:6-12वीं तक के सिलेबस में कटौती, नए सेशन में बंटेगी नई किताबें
राजस्थान में अब 6 से 12वीं तक के करीब लाखों स्टूडेंट्स को 30% कम सिलेबस पढ़ना पड़ेगा। कोरोना काल के बाद स्टूडेंट्स पर पढ़ाई के दबाव को कम करने के लिए सिलेबस में 30% की कटौती की गई है। कम सिलेबस वाली नई किताबें इसी सैशन में बच्चों को पढ़ने के लिए मिल जाएंगी। यहां पढ़ें पूरी खबर...